Thomas Young
<s>Thomas Young (Milverton, 13. juna 1773. – London, 10. maja 1829.), engleski fizičar, liječnik i egiptolog.</s><s>Doktorirao fiziku na Univerzitetu u Göttingenu 1796.</s><s>Od godine 1801 do 1804. bio je profesor na Royal Institution u Londonu.</s><s>Od 1804. djelovao je kao liječnik u Londonu.</s><s>Objavio je mnoge radove iz fizike, medicine, astronomije, fiziologije, geofizike i arheologije, osobito paleografije.</s><s>Kritizirao je čestičnu teoriju svjetlosti i uvodio valnu teoriju.</s><s>S pomoću valne teorije razjasnio je interferenciju svjetlosti.</s><s>U pismu upućenom Françoisu Aragou postavio je hipotezu o transverzalnoj prirodi valova svjetlosti.</s><s>Young je dao i radove s područja teorije elasticiteta, pa se prema njemu modul elastičnosti naziva Youngov modul elastičnosti.</s><s>Bio je član Kraljevskog društva (eng. Royal Society) od 1794., Francuske akademije znanosti od 1827. i Kraljevske švedske akademije znanosti od 1828.</s>

<s>Biografija</s>

<s>Young se rodio u kvekerskoj obitelji u Somersetu 1773. godine kao najstariji od desetoro djece.</s><s>Već u dobi od 14 godina naučio je grčki i latinski jezik  te je poznavao francuski, talijanski, arapski, sirijski, kaldejski, hebrejski, amharski, perzijski, samaritanski i turski.</s><s>Započeo je studij medicine u Londonu 1792. godine, zatim je otišao u Edinburgh 1794. , a godinu kasnije u Göttingen gdje je diplomirao 1796. godine.</s><s>Sljedeće godine je pristupio na Univerzitet u Cambridgeu, a istovremeno 1797. je nasljedio imetak koji mu je omogućio financijsku neovisnost.</s>

<s>Godine 1799. započeo je liječničku praksu u Londonu.</s><s>Mnoge od svojih ranih teorijskih radova objavljivao je anonimno, kako ne bi ugrozio liječničku reputaciju.</s><s>Počeo je predavati na Royal Institution 1801., a iduće godine imenovan je tajnikom   Kraljevskog društva (eng. Royal Society) u Londonu, čiji je bio član od 1794.</s><s>Godine 1803. napustio je mjesto predavača zbog bojazni da će mu obaveze ometati lječničku praksu.</s><s>Njegova su predavanja objavljena 1807. u Course of Lectures on Natural Philosophy i sadržavala su brojne naznake njegovih kasnijih teorija.</s><s>Young je postao liječnik u St.</s><s>George's Hospital 1811. a tri godine kasnije sudjelovao je u radu odbora koji je razmatrao opasnosti povezane s plinifikacijom Londona.</s><s>Nekoliko godina prije smrti počeo se baviti idejom životnog osiguranja, a uz druga zaduženja i počasti, bio je izabran za jednoga od osam stranih suradnika  Francuske akademije znanosti (1811.).</s><s>Umro je 10.svibnja 1829.. u Londonu u dobi od 56 godina.</s>

<s>Istraživanja i teorije</s>

<s>U djelu Skice i ekperimenti u vezi sa s zvukom i svjetlošću kritizira korpuskularnu teoriju svjetlosti i uvodi valnu teoriju.</s><s>S pomoću valne teorije razjasnio je interferenciju svjetlosti.</s><s>U pismu upućenom francuskom fizičaru F. Aragou postavlja hipotezu o tranverzalnoj prirodi valova svjetlosti.</s><s>Dao je radove s područja teorije elasticiteta, pa se prema njemu modul elastičnosti naziva Youngov modul elastičnosti.</s><s>Young se bavio istraživanjem vida i teorije boja, i smatra ga se utemeljiteljem fizikalne optike.</s><s>Godine 1793.  objasnio je način na koji se oko prilagođava na različite udaljenosti ovisno o promjeni zakrivljenosti leće.</s><s>Godine 1801. prvi je objasnio astigmatizam.</s><s>Predstavio je hipotezu koja objašnjava percepciju boja, odnosno da ovisi o tri vrste živčanih vlakana u mrežnici, koja reagiraju na crvenu, zelenu i ljubičastu svjetlost.</s><s>Teoriju je kasnije razvio Hermann von Helmholtz (Young-Helmholtzova teorija), eksperimentalno je dokazana 1959.</s>

<s>Jezici 
U njegovom članku Jezici kojega je napisao za Encyclopædiju Britannicu, Young je usporedio  gramatiku  i vokabular 400 jezika.</s><s>U drugom radu iz 1813. uveo je pojam  Indoeuropski jezici, 165 godina nakon prijedloga nizozemskog lingvista  Marcusa Zueriusa van Boxhorna ( 1647.).</s>

<s>Egipatski hijeroglifi 
Young je također radio na dešifriranju egipatskih hijeroglifa, što ga svrstava među pionire egiptologije.</s><s>Svoj rad temeljio je na postavkama Silvestre de Sacija i Šveđanina Akerblada, koji je postavio demotski alfabet od 29 slova, pogrešno vjerujući da je demotski isključivo fonetski (alfabetski).</s>

<s>Do godine 1814.</s><s>Young je u potpunosti preveo demotski tekst kamena iz Rozete, koristeći listu od 86 demotskih riječi.</s><s>Young je potom proučavao hijeroglifski alfabet, no pogrešno je vjerovao da se radi o jednostavnom prijevodu, nije uočio da se radi o parafraziranom tekstu.</s><s>Godine 1823.  objavio je Account of the Recent Discoveries in Hieroglyphic Literature and Egyptian Antiquities, a neki od Youngovih zaključaka pojavili su se u znamenitom članku Egipat kojega je napisao za Encyclopædiju Britannicu  1818.  godine.</s>

<s>Kad je francuski lingvist Jean-François Champollion  objavio svoj prijevod hijeroglifa, Young ga je pozdravio ali je ustvrdio da je Champollionov sustav baziran na njegovim člancima.</s><s>No Champollion je to odbacio i nije bio voljan pripisati zasluge Youngu.</s><s>U narednom razdoblju, u skladu s političkim tenzijama, Velika Britanija podupirala je Younga a Francuzi Champolliona.</s><s>Premda je Champollionovo razumijevanje gramatike egipatskog pisma ukazivalo na pogreške vidljive i kod Younga, ustrajao je u tvrdnji da je sam dešifrirao hijeroglife.</s><s>No nakon 1826. godine, kad je Champollion postao kustos  Louvra, ponudio je Youngu pristup demotskim rukopisima.</s>

<s>Ostavština 
Kasniji stručnjaci i nučnici cijenili su Youngov rad čak i kad su ga poznavali samo prema postignućima na njihovom području.</s><s>Njegov suvremenik Sir John Herschel nazvao ga je «originalnim genijem».</s><s>Albert Einstein ukazao mu je počast 1931. godine u predgovoru Newtonove Optike.</s><s>Među znanstvenicima koji su mu se divili bili su fizičari, dobitnici Nobelove nagrade Lord Rayleigh (1904.) i Philip Warren Anderson (1977.).</s>

<s>Izvori</s>

<s>Vanjske veze 
 ABC Radio International program -O Thomasu Youngu (2006.)</s>

<s>Britanski fizičari
Britanski astronomi
Britanski liječnici
Authority control</s>

